સરકારની નવી યોજના બાદ ભિખારીઓની સંખ્યામાં ઘટાડો થશે ખરો, ‘અભિયાન’એ ચેરિટી કમિશનર શિવકુમાર ડિગેને પ્રશ્ન કર્યો. તો ડિગે સાહેબનું કહેવું છે કે, ‘અમારો પ્રયત્ન રહેશે કે મહારાષ્ટ્ર ભિક્ષુક-મુક્ત થઈ જાય અને આ માટે અમારા પ્રયત્નો ચાલુ છે જ. મહારાષ્ટ્ર સરકાર નવી યોજના લાવી રહી છે. આ યોજના અનુસાર ૨૦૦૦ ભિખારીઓને પ્રશિક્ષણ આપવામાં આવશે. પુરુષ ભિખારીઓને સિક્યોરિટી ગાર્ડની નોકરી અને મહિલા ભિખારીઓને લિજ્જત પાપડ જેવા ગૃહ ઉદ્યોગોમાં સામેલ કરવાની અમારી યોજના છે. આ માટે ભિખારીઓને કોઈ પ્રશિક્ષણ કેન્દ્રમાં રાખવામાં આવશે અને પ્રશિક્ષણ આપ્યા બાદ જ તેમને કામ પર મોકલવામાં આવશે. આ કામ માટે કેટલીક સામાજિક સંસ્થાઓ આગળ આવી છે. ભિખારીઓના પુનર્વસન માટે કેટલાક બિઝનસેમેન પણ આગળ આવ્યા છે.’